માતા પોતાના બાળકો માટે જે કરે છે તેની નોંધ કવિઓ અને લેખકો સારી રીતે લઇને બાદમાં તેને કવિતાઓ અને ગીતોમાં ઢાળે છે. જ્યારે પિતા પોતાના બાળકો માટે જે કરે છે તેની નોંધ ભાગ્યે જ કોઇ લે છે.ઇશ્વરે રચેલી આ દુનિયામાં માત્ર માનવજાતિમાં જ પિતા પોતાના સંતાનો માટે તે પગભર ન થઇ જાય ત્યાં સુધી કાળી મજૂરી કરતો રહે છે.સંતાનોના સ્વપ્નોને સાકાર કરવા માટે પોતાના શોખને ઓછા કરી નાંખે છે…અરે…યુવાનીમાં કપડાંને એક કરચલી પણ ન પડવા દેનારો સંતાનોની કારકિર્દી ઘડવા થીંગડાવાળા કપડાં પહેરતાં પણ અચકાતો નથી.